ΕΙΡΗΝΟΔΙΚΕΙΟ ΦΑΡΣΑΛΩΝ

ΕΙΡΗΝΟΔΙΚΗΣ

**ΑΝΑΚΟΙΝΩΣΗ**

**ΗΜΕΡΟΜΗΝΙΑΣ ΑΥΤΕΠΑΓΓΕΛΤΟΥ (επανα)ΠΡΟΣΔΙΟΡΙΣΜΟΥ ΣΥΖΗΤΗΣΗΣ**

**ΥΠΟΘΕΣΕΩΝ ( ΝΕΑΣ ) ΤΑΚΤΙΚΗΣ ΔΙΑΔΙΚΑΣΙΑΣ**

Η συζήτηση των **υποθέσεων αμφισβητούμενης ( τακτικής ) διαδικασίας** ( υπό την ισχύ του ν. 4335/2015 ) που είχε προσδιορισθεί αρχικά να λάβει χώρα ενώπιον του **Ειρηνοδικείου Φαρσάλων** την **18.03.2020** ( ημέρα Τετάρτη ) και **δεν διενεργήθηκε λόγω** της προσωρινής αναστολής της λειτουργίας των Δικαστηρίων της Χώρας από την 16.03.2020 έως και 27.03.2020, **θα λάβει χώρα την 21η Οκτωβρίου 2020 ( 21.10.2020 ), ημέρα Τετάρτη και ώρα 09.00΄ π.μ.** στο ίδιο ανωτέρω κατάστημα, κατά τα αμέσως παρακάτω ειδικότερα αναφερόμενα.

**Κατάσταση υποθέσεων ( τακτική διαδικασία ) :**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***α/α*** | ***Αριθμός έκθεσης κατάθεσης αγωγής*** | ***Αριθμός διάταξης επαναπροσδιορισμού*** | ***Ονοματεπώνυμο******ενάγοντα / πληρεξουσίου δικηγόρου που κατέθεσε την αγωγή*** | ***Ονοματεπώνυμο εναγομένου*** ***/ πληρεξουσίου δικηγόρου εναγομένου*** | ***Αρχικά προσδιορισθείσα ημερομηνία συζήτησης*** | ***Αριθμός πινακίου****(18.03.2020 )* | ***Νέα ημερομηνία συζήτησης*** | ***Αριθμός πινακίου*** *(21.10.2020)* |
| ***1.*** | **8**/24.07.2019 | **52**/18.03.2020 | ΚΑΡΑΔΟΣΙΔΗΣ ΓΕΡ. & ΣΙΑ Ο.Ε. / Κωνσταντίνος Μπανάκας ( Δ.Σ. Λάρισας ) | Δ.Ε.Υ.Α. ΦΑΡΣΑΛΩΝ / Ευριπίδης Κωνσταντίνου (Δ.Σ. Λάρισας) | 18.03.2020 | -1- | 21.10.2020 | -1- |
| ***2.*** | **9**/08.08.2019 | **53**/18.03.2020 | ΚΑΡΑΜΠΟΥΛΑΣ Αθανάσιος του Βασιλείου / Βασιλική Παρδάλη – Ζάχου ( Δ.Σ. Λάρισας ) | ΚΑΡΑΜΠΟΥΛΑΣ Βασίλειος του Θωμά / Νικόλαος Πολύμερος (Δ.Σ. Λάρισας ) | 18.03.2020 | -2- | 21.10.2020 | -2- |
| ***3.*** | **10**/06.09.2019 | **54**/18.03.2020 | ΤΡΕΛΛΟΠΟΥΛΟΥ Βασιλική του Ελευθερίου / Ευαγγελία Δοξαρά ( Δ.Σ. Λάρισας ) | ΑΝΤΩΝΙΑΔΗΣ Ιωακείμ του Νεοφύτου / Απόστολος Ανδρεόπουλος (Δ.Σ. Λάρισας) | 18.03.2020 | -3- | 21.10.2020 | -3- |
| ***4.*** | **11**/06.09.2019 | **55**/18.03.2020 | ΝΑΟΥΜ Αικατερίνη του Αθανασίου / Ευριπίδης Κωνσταντίνου ( Δ.Σ. Λάρισας ) | ΣΙΑΚΑΒΕΛΗΣ Δημήτριος του Φωτίου / Ειρήνη Γκόβαρη ( Δ.Σ. Λάρισας ) | 18.03.2020 | -4- | 21.10.2020 | -4- |
| ***5.*** | **16**/08.10.2019 | **56**/18.03.2020 | ΔΕΗ Α.Ε.( Δημήτριος Γιτσαράς, Δ.Σ. Λάρισας ) | ΠΡΑΣΣΑ Ελένη του Βασιλείου( - ) | 18.03.2020 | -5- | 21.10.2020 | -5- |
| ***6.*** | **17**/08.10.2019 | **57**/18.03.2020 | ΔΕΗ Α.Ε.( Δημήτριος Γιτσαράς, Δ.Σ. Λάρισας ) | ΜΠΑΪΡΑΜΟΓΛΟΥ Δημήτριος του Γεωργίου( - ) | 18.03.2020 | -6- | 21.10.2020 | -6- |

Η καταχώρηση των ως άνω ανά περίπτωση διατάξεων στο οικείο βιβλίο ( διατάξεων ) του παρόντος Δικαστηρίου **ισχύει ως κλήτευση όλων των διαδίκων**, πλέον δε τούτου, με πρωτοβουλία της Γραμματείας **θα γνωστοποιηθεί** η ανωτέρω επαναπροσδιορισθείσα δικάσιμος που ορίσθηκε με αποστολή ηλεκτρονικού μηνύματος (με την αντίστοιχη πράξη) στη διεύθυνση ηλεκτρονικού ταχυδρομείου των διαδίκων ( **κατ’ αναλογική εφαρμογή** της διάταξης του άρθρου 237 παρ. 4 εδαφ. 5 και 6 του ΚΠολΔ αντίστοιχα ).

Σημειώνεται στο σημείο αυτό ότι, όσον αφορά **όλες τις λοιπές πολιτικές υποθέσεις** ( πλην της νέας τακτικής διαδικασίας ) που είχαν επίσης προσδιοριστεί να εκδικασθούν για την ίδια ανωτέρω ημερομηνία ( 18.03.2020 ) ( ήτοι υποθέσεις που εκδικάζονται κατά τη διαδικασία των ασφαλιστικών μέτρων, την ειδική διαδικασία των περιουσιακών διαφορών, την ειδική διαδικασία των μικροδιαφορών ), **θα πρέπει να (επαν)εισαχθούν για συζήτηση με πρωτοβουλία και επίσπευση του επιμελέστερου των διαδίκων αυτών** σε νέα δικάσιμο ( ήτοι με κατάθεση κλήσης και επίδοση αντιγράφου αυτής στον αντίδικο ), καθόσον δεν προβλέπεται γι’ αυτές επαναπροσδιορισμός δικασίμου εκδίκασης με πρωτοβουλία του Δικαστηρίου ούτε εκτιμάται ότι μπορεί να εφαρμοστεί αναλογικά οποιαδήποτε άλλη διάταξη του ΚΠολΔ ενόψει των θεμελιωδών δικονομικών αρχών των άρθρων 106 ( αρχή διάθεσης της συζήτησης ) και 108 ( διαδικαστικές πράξεις με πρωτοβουλία των διαδίκων ) του ΚΠολΔ αντίστοιχα, **λαμβανομένου όμως ιδιαίτερα υπόψη** του ότι, κατά τη διάταξη του **άρθρου 226 παρ. 4 του ΚΠολΔ**, «*Αν ματαιωθεί η συνεδρίαση για οποιονδήποτε λόγο, οι υποθέσεις που είναι γραμμένες σ’ αυτήν μεταφέρονται με επιμέλεια των διαδίκων στις επόμενες συνεδριάσεις, ακόμη και με υπέρβαση του ορισμένου αριθμού, και ο αντίδικος αυτού που επισπεύδει τη συζήτηση καλείται πάντοτε στη νέα δικάσιμο. Στην περίπτωση αυτή* ***η εγγραφή****,* ***η κλήση*** *και* ***η επίδοσή της******γίνονται ατελώς****. Το ίδιο ισχύει και όταν είναι αναγκαία η ανασυζήτηση της υπόθεσης*».

Η παρούσα ανακοίνωση θα αναρτηθεί στονιστότοπο καθώς και στον πίνακα ανακοινώσεων της υπηρεσίας μας (Ειρηνοδικείου Φαρσάλων), στον πίνακα ανακοινώσεων του **Ειρηνοδικείου Λάρισας** ( της έδρας του Πρωτοδικείου ) και θα αποσταλεί στον **οικείο Δικηγορικό Σύλλογο** ( Λάρισας ) με μέριμνα της Γραμματείας και σε ηλεκτρονική μορφή, προκειμένου να ενημερωθούν σχετικά οι διάδικοι και οι πληρεξούσιοι δικηγόροι αυτών για τη νέα ημερομηνία συζήτησης.

Φάρσαλα, **18.03.2010**

Ο Ειρηνοδίκης Φαρσάλων

Αθανάσιος Μπλάντας